Oscar: Joernaliste spook vir plek in hofsaal | Nuus24
Pretoria – Plaaslike en internasionale joernaliste en kameramanne het Dinsdagoggend gespook vir plek in die hofsaal waar Oscar Pistorius sal verskyn.Meer as 100 lede van die media is by die hof en slegs 26 kan toegelaat word.Pistorius se borgtogaansoek word by die Pretoriase landdroshof aangehoor ná die skietdood van sy vriendin, Reeva Steenkamp, verlede Donderdag.Die ster-atleet is Vrydag van moord aangekla.Pistorius het Dinsdag deur 'n sydeur by die hof ingegaan en sodoende kameramanne en fotograwe by die hof vermy.'n Verassingsdiens word Dinsdag 11:00 in Port Elizabeth vir die 29-jarige Steenkamp gehou.– Volg Nuus24 op Twitter